Document ID: 31997D0231

Komisjoni otsus,
3. märts 1997,
millega muudetakse otsust 93/198/EMÜ, millega nähakse ette loomatervishoiunõuded ja veterinaarsertifikaat kodulammaste ja -kitsede impordil kolmandatest riikidest
(EMPs kohaldatav tekst)
(97/231/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud direktiiviga 96/91/EÜ, [2] eriti selle artikleid 8 ja 11,
ning arvestades, et:
nõukogu direktiivis 91/68/EMÜ, [3] viimati muudetud Austria, Soome ja Rootsi ühinemisaktiga, sätestatakse loomatervishoiu nõuded ühendusesisesel lammaste ja kitsedega kauplemisel;
komisjoni otsusega 93/198/EMÜ, [4] viimati muudetud Austria, Soome ja Rootsi ühinemisaktiga, sätestatakse loomatervishoiu nõuded ja veterinaarsertifikaadid kodulammaste ja kitsede impordil kolmandatest riikidest;
on vaja laiendada kõnealuse otsuse kohaldamisala, et kehtestada loomatervishoiu nõuded ja veterinaarsertifikaadid tõuaretuseks ja nuumamiseks ettenähtud lammaste ja kitsede impordil kolmandatest riikidest;
komisjoni otsusega 97/232/EÜ [5] kehtestatakse loetelud kolmandatest riikidest, millest võib lubada importida lambaid tapmiseks, nuumamiseks või tõuaretuseks;
imporditavad lambad ja kitsed peavad vastama teatavatele nõuetele seoses brutselloosi puudumisega;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 93/198/EMÜ muudetakse järgmiselt.
1. Artikli 1 tekst asendatakse järgmisega:
"Liikmesriigid lubavad importida kodulambaid ja kitsi, kes vastavad käesoleva otsuse lisa 1a ja 1b osas esitatud veterinaarsertifikaadis sätestatud nõuetele tapaloomade puhul. Kõnealune sertifikaat peab olema kaasas komisjoni otsuse 97/232/EÜ [6] lisa 1. ja 2. osas loetletud kolmandatest riikidest või kolmandate riikide osadest pärit lammaste ja kitsede saadetistega.";
2. Artikli 2 tekst asendatakse järgmisega:
"1. Liikmesriigid lubavad importida kodulambaid ja -kitsi, kes vastavad käesoleva otsuse II lisa 1a osas esitatud veterinaarsertifikaadis sätestatud nõuetele nuumloomade puhul. Kõnealune sertifikaat peab olema kaasas komisjoni otsuse 97/232/EÜ lisa 3. osas loetletud kolmandatest riikidest või kolmandate riikide osadest pärit ja nuumamiseks ettenähtud lammaste ja kitsede saadetistega.
2. Liikmesriigid lubavad importida kodulambaid ja kitsi, kes vastavad käesoleva otsuse II lisa 1b osas esitatud veterinaarsertifikaadis sätestatud nõuetele aretuskarja puhul. Kõnealune sertifikaat peab olema kaasas komisjoni otsuse 97/232/EÜ lisa 4. osas loetletud kolmandatest riikidest või kolmandate riikide osadest pärit ja tõuaretuseks ettenähtud lammaste ja kitsede saadetistega.
3. Lisaks sellele lubavad liikmesriigid nuumamiseks või tõuaretuseks ettenähtud kodulammaste ja kitsede importi üksnes juhul, kui loomad vastavad II lisa 1c osa 1. peatüki nõuetele, kui nad on ette nähtud ametlikult brutselloosivabadesse karjadesse saatmiseks, või II lisa 1c osa 2. peatüki nõuetele, kui nad on ette nähtud brutselloosivabadesse karjadesse saatmiseks või on pärit otsuse 97/232/EÜ lisa 5. osas loetletud riikidest.";
3. Lisa asendatakse käesoleva otsuse lisaga.
Artikkel 2
Käesolevat otsust kohaldatakse alates 1. märtsist 1997.
Artikkel 3
Käesolev otsus on adresseeritud liikmesriikidele.
Brüssel, 3. märts 1997

Labels: 0
3
5
6